# คณะสัตวแพทยศาสตร์ มหาวิทยาลัยมหิดล
คณะสัตวแพทยศาสตร์ มหาวิทยาลัยมหิดล ในอดีตมหาวิทยาลัยมหิดลเคยมีการเรียนการสอนทางสัตวแพทยศาสตร์ในช่วงที่ยังคงเป็นมหาวิทยาลัยแพทยศาสตร์อยู่ โดยได้รับโอนแผนกอิสระสัตวแพทยศาสตร์มาจากจุฬาลงกรณ์มหาวิทยาลัย (ปี พ.ศ. 2486) เป็นคณะสัตวแพทยศาสตร์ มหาวิทยาลัยแพทยศาสตร์ ต่อมาทางมหาวิทยาลัยแพทยศาสตร์ได้โอน คณะสัตวแพทยศาสตร์ ไปสังกัดมหาวิทยาลัยเกษตรศาสตร์ (ปี พ.ศ. 2497)  จึงเป็นการสิ้นสุดการเรียนการสอนทางสัตวแพทยศาสตร์ในมหาวิทยาลัยมหิดลช่วงหนึ่ง หลังจากนั้นทางมหาวิทยาลัยมหิดลจึงได้ก่อตั้งคณะสัตวแพทยศาสตร์ขึ้นใหม่อีกครั้งในเวลาต่อมา (ปี พ.ศ. 2540)

 ประวัติ 
 พ.ศ. 2538 โครงการจัดตั้งคณะสัตวแพทยศาสตร์ (Faculty of Veterinary Science) เป็นโครงการจัดตั้งหน่วยงานใหม่ระดับคณะ ที่กำหนดไว้ในแผนพัฒนาระดับอุดมศึกษา ระยะที่ 7 และระยะที่ 8 ซึ่งอยู่ในความรับผิดชอบของสำนักงานอธิการบดี มหาวิทยาลัยมหิดล โดยมีศาสตราจารย์ นายแพทย์สมพล พงศ์ไทย ซึ่งดำรงตำแหน่งผู้อำนวยการโครงการจัดตั้งคณะสัตวแพทยศาสตร์ฯ และศาสตราจารย์ นายสัตวแพทย์พีระศักดิ์ จันทรประทีป ซึ่งดำรงตำแหน่งผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย ได้รับการแต่งตั้งจากอธิการบดี ให้มาดำรงตำแหน่งเป็นที่ปรึกษามหาวิทยาลัยมหิดล ด้านการจัดการเรียนการสอนและการจัดตั้งคณะสัตวแพทยศาสตร์ ตั้งแต่วันที่ 17 พฤษภาคม2539-16 พฤษภาคม 2541 โดยมีสัตวแพทย์ผู้ประสานงานดำเนินการร่วมก่อตั้งประจำโครงการ 3 ท่าน คือ อ.น.สพ.บรรลือ กรมาทิตย์สุข อ.น.สพ.จิตรกมล ธนศักดิ์ และ อ.น.สพ.กัมพล แก้วเกษ
 พ.ศ. 2540 มีการประกาศให้ตั้ง คณะสัตวแพทยศาสตร์ ในพระราชกฤษฎีกา จัดตั้งส่วนราชการใน มหาวิทยาลัยมหิดล ราชกิจจานุเบกษา ,พระราชกฤษฎีกาจัดตั้งส่วนราชการในมหาวิทยาลัยมหิดล ทบวงมหาวิทยาลัย พ.ศ. 2540, 2 ตุลาคม พ.ศ. 2540
 พ.ศ. 2541 ทบวงมหาวิทยาลัยได้พิจารณารับทราบให้ความเห็นชอบหลักสูตรสัตวแพทยศาสตรบัณฑิต (หลักสูตรใหม่ พ.ศ. 2541) ซึ่งมีศาสตราจารย์ นายสัตวแพทย์พีระศักดิ์ จันทรประทีป เป็นประธานอนุกรรมการจัดทำหลักสูตรฯ
 พ.ศ. 2542 ผศ.น.สพ.ปานเทพ รัตนากร ดำรงตำแหน่งคณบดีคนแรกของคณะสัตวแพทยศาสตร์ มหาวิทยาลัยมหิดล ซึ่งเป็นปีเดียวกับที่คณะสัตวแพทยศาสตร์ได้มีนักศึกษาสาขาสัตวแพทยศาสตร์รุ่นแรก

ปัจจุบันคณะสัตวแพทยศาสตร์ประกอบด้วยอาคาร ทั้งสิ้น 2 อาคาร คือ อาคารเรียนและปฏิบัติการรวมด้านสัตวศาสตร์และสัตวแพทยศาสตร์ ซึ่งเป็นอาคาร 9 ชั้น เพื่ออำนวยความสะดวกในด้านการเรียนการสอนสำหรับนักศึกษารวมถึงสำนักงานคณบดี ด้วย และมีอาคารเรียนและปฏิบัติการรวมด้านคลินิกสัตวแพทย์และสัตวศาสตร์ประยุกต์ หรือโรงพยาบาลสัตว์เพื่อประโยชน์ในด้านการฝึกปฏิบัติสำหรับนักศึกษาและ บริการทางวิชาการแก่สังคมต่อไป นอกจากนี้ คณะสัตวแพทยศาสตร์ยังมีอาคารเรียนและปฏิบัติการรวมทางด้านสัตวแพทยศาสตร์ที่เกี่ยวกับปศุสัตว์และสัตว์ป่า ณ มหาวิทยาลัยมหิดล วิทยาเขตกาญจนบุรี

ปรัชญา ประสานและประยุกต์วิชาการสัตวแพทยศาสตร์ แพทยศาสตร์ และศาสตร์แขนงอื่นๆ อย่างรอบด้านเข้าเป็นหนึ่ง (One Medicine) เพื่อยังประโยชน์สูงสุดต่อสุขภาพมนุษย์ สัตว์ และสิ่งแวดล้อม (One Health)

ปณิธาน มุ่งผลิตบัณฑิตสัตวแพทย์ อาจารย์สัตวแพทผ์และสัตวแพทย์ผู้เชี่ยวชาญเฉพาะทางที่มีคุณภาพ คุณธรรมและจริยธรรม โดยสามารถประสานและประยุกต์ใช้วิชาการสัตวแพทย์และการแพทย์ เพื่อสนองความต้องการด้านสาธารณสุขและสิ่งแวดล้อมของประเทศ 

วิสัยทัศน์ เป็นองค์กรชั้นนำและศูนย์กลางการเรียนรู้ระดับนานาชาติในด้านสัตวแพทย์และสัตวศาสตร์ประยุกต์

พันธกิจ

 - พัฒนาระบบและกลไกการบริหารและพัฒนาทรัพยากรบุคคลเพื่อการขับเคลื่อนสู่การบรรลุวิสัยทัศน์   

- เสริมสร้างและเผยแพร่ความรู้และวิชาการด้านสวัสดิภาพสัตว์ทั้งในและนอกระบบการศึกษาของชาติ    

- เป็นศูนย์กลางการเรียนรู้และการศึกษาวิจัยด้านสุขภาวะสัตว์ระดับประเทศและระดับเอเชีย  

- เป็นผู้ชี้นำสังคมและให้ข้อมูลวิชาการด้านสัตวแพทย์ให้แก่ทุกภาคส่วนเพื่อความเข้าใจที่ถูกต้อง    

- ให้การศึกษาต่อเนื่องแก่สัตวแพทย์และบุคคลภายนอกที่เกี่ยวข้องในประเทศและภูมิภาค    

- เป็นศูนย์กลางการตรวจวินิจฉัย วิจัย ติดตาม และเฝ้าระวังโรคสัตว์สู่คนและโรคอุบัติใหม่ อันมีผลต่อการสาธารณสุขและสุขภาพสัตว์โดยรวม    

- เป็นศูนย์รับการส่งต่อทางสัตวแพทย์ เพื่อให้บริการตรวจวินิจฉัยรักษาโรคสัตว์ในระดับซับซ้อนด้วยบุคลากรที่ทรงประสิทธิภาพและอุปกรณ์อันทันสมัยแก่สังคม

 ทำเนียบคณบดี 

 <span style="color:White"> คณะสัตวแพทยศาสตร์ มหาวิทยาลัยมหิดล  รายนามคณบดี  วาระการดำรงตำแหน่ง 1.  รองศาสตราจารย์ นายสัตวแพทย์ ปานเทพ รัตนากร 1 ธันวาคม พ.ศ. 2541 - 16 มีนาคม พ.ศ. 2542 
17 มีนาคม พ.ศ. 2542 - 16 มีนาคม พ.ศ. 2546 (วาระที่ 1)
17 มีนาคม พ.ศ. 2546 - 16 มีนาคม พ.ศ. 2550 (วาระที่ 2) 2.  อาจารย์ สัตวแพทย์หญิง วันทนีย์ รัตนศักดิ์ 17 มีนาคม พ.ศ. 2550 - 17 มีนาคม พ.ศ. 2554 1.  รองศาสตราจารย์ นายสัตวแพทย์ ปานเทพ รัตนากร 18 มีนาคม พ.ศ. 2554 - 17 มีนาคม พ.ศ. 2558 (วาระที่ 3)คำสั่งสภามหาวิทยาลัยมหิดล ที่ 7/2554,แต่งตั้งคณบดีคณะสัตวแพทยศาสตร์,24 มีนาคม พ.ศ. 2554
18 มีนาคม พ.ศ. 2558 - 17 มีนาคม พ.ศ. 2562คำสั่งสภามหาวิทยาลัยมหิดล ที่ 7/2558,แต่งตั้งคณบดีคณะสัตวแพทยศาสตร์,11 มีนาคม พ.ศ. 25583. ผู้ช่วยศาสตราจารย์ ดร. สัตวแพทย์หญิง วลาสินี ศักดิ์คำดวง18 มีนาคม พ.ศ. 2562 - ปัจจุบัน

 หลักสูตร 
300px|thumb|อาคารเรียนและปฏิบัติการรวม
หลักสูตรสัตวแพทยศาสตรบัณฑิต
 Program Title : Doctor of Veterinary Medicine Program
 Name of Degree : Doctor of Veterinary Medicine (D.V.M.)
โครงสร้างหลักสูตร
 วิชาศึกษาทั่วไป 30 หน่วย
 วิชาเฉพาะหรือวิชาชีพ 209 หน่วย
 วิชาเลือก 6 หน่วย
รวมทั้งหมด 245 หน่วย ระยะเวลาในการศึกษาตลอดหลักสูตร 6 ปี

หลักสูตรบัณฑิตศึกษา
ระดับประกาศนียบัตรบัณฑิต
หลักสูตรประกาศนียบัตรบัณฑิต สาขาวิชาวิทยาศาสตร์ทางการสัตวแพทย์คลินิก(หลักสูตรนานาชาติ) Graduate Diploma Program in Clinical Veterinary Science (International Program)  
ระดับปริญญาโท
หลักสูตรวิทยาศาสตรมหาบัณฑิต สาขาวิชาชีวเวชศาสตร์ทางการสัตวแพทย์ (หลักสูตรนานาชาติ)
Master of Science Program in Veterinary Biomedical Sciences (International  Program)

เปิดสอน 3 วิชาเอก ดังนี้

1. วิชาเอกวิทยาศาสตร์การวินิจฉัยทางการสัตวแพทย์ (Veterinary Diagnostic Sciences)

2. วิชาเอกเวชศาสตร์ประยุกต์ทางการสัตวแพทย์และสัตวแพทย์สาธารณสุข (Applied Veterinary Biomedical Sciences and Veterinary Public Health)

3. วิชาเอกการจัดการสุขภาพสัตว์ สวนสัตว์ และสัตว์ป่า (Zoo Animal and Wildlife Health Managements)
ระดับปริญญาเอก
หลักสูตรปรัชญาดุษฏีบัณฑิต สาขาวิชาวิทยาศาสตร์ทางการสัตวแพทย์ (หลักสูตรนานาชาติ)
Doctor of Philosophy Program in Veterinary Science (International Program)

 โรงพยาบาลสัตว์ 
 โรงพยาบาลสัตว์ประศุอาทร 
 ที่ตั้ง : คณะสัตวแพทยศาสตร์ มหาวิทยาลัยมหิดล ศาลายา ถ.พุทธมณฑลสาย4 ต.ศาลายา อ.พุทธมณฑล จ.นครปฐม
 บริการ : รักษาสัตว์เลี้ยง สุนัข แมว ม้า วัว สุกร และสัตว์แปลก

 โรงพยาบาลปศุสัตว์และสัตว์ป่า ปศุปาลัน 
 ที่ตั้ง : มหาวิทยาลัยมหิดล วิทยาเขตกาญจนบุรี ถ.กาญจนบุรี-ทองผาภูมิ ต.ลุ่มสุม อ.ไทรโยค จ.กาญจนบุรี
 บริการ : รักษาสัตว์ใหญ่ สัตว์ป่า ปศุสัตว์ ในเขตจังหวัดกาญจนบุรี และจังหวัดใกล้เคียง